Návrh

**NARIADENIE VLÁDY**

**Slovenskej republiky**

z ..... 2022,

**ktorým sa mení nariadenie vlády Slovenskej republiky č. 330/2018 Z. z., ktorým sa ustanovuje výška sadzieb poplatkov za uloženie odpadov a podrobnosti súvisiace s prerozdeľovaním príjmov z poplatkov za uloženie odpadov v znení neskorších predpisov**

Vláda Slovenskej republiky podľa [§ 10 zákona č. 329/2018 Z. z.](https://www.slov-lex.sk/pravne-predpisy/SK/ZZ/2018/329/#paragraf-10) o poplatkoch za uloženie odpadov a o zmene a doplnení zákona č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov nariaďuje:

**Čl. I**

Nariadenie vlády Slovenskej republiky č. 330/2018 Z. z., ktorým sa ustanovuje výška sadzieb poplatkov za uloženie odpadov a podrobnosti súvisiace s prerozdeľovaním príjmov z poplatkov za uloženie odpadov v znení nariadenia vlády Slovenskej republiky č. 33/2020 Z. z. a nariadenia vlády Slovenskej republiky č. 207/2021 Z. z. sa mení takto:

Príloha č. 2 vrátane nadpisu znie:

„Príloha č. 2
k nariadeniu vlády č. 330/2018 Z. z.

POLOŽKY A SADZBY ZA ULOŽENIE PRIEMYSELNÝCH ODPADOV NA SKLÁDKU ODPADOV

|  |  |  |
| --- | --- | --- |
| Položka | Názov položky/druh odpadu | Sadzba za príslušný rok v eurách . t-1 |
| 2022 | 2023 | 2024 a nasledujúce roky |
| 1 | Výkopová zemina a kamenivo (17 05 04 a 17 05 06) – uloženie na skládku odpadov na inertný odpad | 8 | 10 | 15 |
| 2 | Výkopová zemina a kamenivo (17 05 04 a 17 05 06) – uloženie na skládku odpadov na odpad, ktorý nie je nebezpečný | 8 | 10 | 15 |
| 3 | Stavebný odpad[*3)*](https://www.slov-lex.sk/pravne-predpisy/SK/ZZ/2018/330/20210528#poznamky.poznamka-3) | 25 | 30 | 35 |
| 4 | Inertný odpad nezahrnutý v položkách 1, 2 a 3 – uloženie na skládku odpadov na inertný odpad | 0,66 | 0,66 | 0,66 |
| 5 | Inertný odpad nezahrnutý v položkách 1, 2 a 3 – uloženie na skládku odpadov na odpad, ktorý nie je nebezpečný | 7 | 7 | 7 |
| 6 | Priemyselný ostatný odpad nezahrnutý v položkách 1, 2 a 3 okrem odpadu uvedeného v položke 7 | 7 | 7 | 7 |
| 7 | Priemyselný ostatný odpad[*4)*](https://www.slov-lex.sk/pravne-predpisy/SK/ZZ/2018/330/20210528#poznamky.poznamka-4) | 30 | 30 | 30 |
| 8 | Priemyselný nebezpečný odpad | 40 | 40 | 40 |

Poznámka:
Položka č. 6 zahŕňa aj odpady, katalógové číslo 19 12 12 – iné odpady vrátane zmiešaných materiálov z mechanického spracovania odpadu iné ako uvedené v 19 12 11, ktoré nie je možné vzhľadom na ich charakter zhodnotiť iným spôsobom. Pod túto položku spadajú odpady, ktoré vzniknú po vytriedení zložiek komunálneho odpadu spadajúcich pod rozšírenú zodpovednosť výrobcov a ktoré predstavujú tzv. ťažkú frakciu.“.

**Čl. II**

Toto nariadenie vlády nadobúda účinnosť 1. júla 2022.